Valeriu Gheorghiţă: foarte puţin probabil să facem vaccinul din şase în şase luni.
Şeful campaniei de vaccinare, Valeriu Gheorghiţă, susţine că probabil, anul viitor se va schimba strategia anti-COVID. Virusul nu o să dispară, dar este foarte puţin probabil să facem vaccinul din şase în şase luni, a spus Gheorghiţă la Aleph News.
Medicul Valeriu Gheorghiţă susţine că în următorul an virusul nu o să iasă din circulaţie şi o să apară focare în special în perioada sezonului rece."Foarte puţin probabil să-l facem din şase în şase luni, vom trece în a doua parte importantă… Virusul nu va ieşi din circulaţie, dar vom trece în perioada în care virusul rămâne mai ales, mai intens, când e frig", a explicat Valeriu Gheorghiţă.Estimările specialiştilor arată că pandemia s-ar putea încheia peste aproximativ un an."Noi sperăm ca din a doua jumătate a anului 2022 să intrăm în perioada post pandemică", a precizat Gheorghiţă.Medicul Gheorghiţă a mai spus că este posibil ca anul viitor să apară alt vaccin adaptat perioadei de după pandemie.